wannaphong/clean_thaiwikipedia huggingface dataset:
# สกุลปลาหัวโต
สกุลปลาหัวโต   เป็นชื่อสกุลของปลาน้ำจืด 3 ชนิด ในวงศ์ปลาตะเพียน (Cyprinidae) มีชื่อสกุลว่า Hypophthalmichthys เป็นปลาที่ต้นกำเนิดอยู่ในประเทศจีนแถบแม่น้ำฮวงโหและแม่น้ำสาขา 

เป็นปลาที่มีลักษณะโดยร่วมคือ มีส่วนหัวโต ตาเล็กอยู่ต่ำกว่ามุมปาก ปากและข้างแก้มกว้าง ครีบหลังเล็กอยู่ประมาณกึ่งกลางลำตัว ครีบก้นเล็ก ครีบหางเว้าลึก เกล็ดเล็กแบบขอบเรียบ  ตัวมีสีเงินคล้ำที่ด้านหลัง และสีเงินแวววาวที่ด้านท้อง หัวมีสีคล้ำอมแดงหรือสีเนื้อ ครีบมีลักษณะสีจาง ด้านท้องจะแคบหรือกลมมนขึ้นอยู่กับชนิด

เป็นปลาที่ปัจจุบันได้มีการเลี้ยงและเพาะขยายพันธุ์ไปทั่วโลก ในประเทศไทย ในชนิด H. molitrix ได้ถูกนำเข้ามาโดยชาวจีนโดยเรือสำเภาจากเมืองซัวเถา ในราวปี พ.ศ. 2465 ต่อมาในปี พ.ศ. 2509 กรมประมงสามารถเพาะขยายพันธุ์ได้สำเร็จเป็นครั้งแรกด้วยการผสมเทียม ปัจจุบัน กลายเป็นปลาเศรษฐกิจและชนิดพันธุ์ต่างถิ่นในประเทศไทย โดยพบมากในชนิด H. molitrix และ  H. nobilis ซึ่งถูกเรียกเป็นชื่อภาษาไทยรวม ๆ กันว่า "ปลาจีน" หรือ "ปลาหัวโต" ร่วมกับปลาไน (Cyprinus carpio), ปลาเฉา (Ctenopharyngodon idella)

 ชนิด 
ปัจจุบันมีปลาสามชนิดในสกุลนี้ที่ได้รับการรับรอง:
 H. harmandi Sauvage, 1884 (largescale silver carp)
 H. molitrix (Valenciennes, 1844) (ปลาลิ่น)
 H. nobilis (J. Richardson, 1845) (ปลาซ่ง)
# วันสวัสดีโลก
วันสวัสดีโลก  เป็นวันหยุดฆราวาสที่ตรงกับวันที่ 21 พฤศจิกายนของทุกปี เพื่อแสดงให้เห็นว่าความขัดแย้งควรได้รับการแก้ไขผ่านการสื่อสารมากกว่าการใช้กำลัง ในวันนั้นผู้เข้าร่วมจะทักทายทางวาจาประมาณ 10 คนหรือมากกว่านั้น เพื่อเป็นการแสดงออกถึงความสำคัญของการสื่อสารส่วนตัวในการรักษาสันติภาพ กิจกรรมในวันดังกล่าวเริ่มตั้งแต่ ค.ศ. 1973 เพื่อตอบสนองต่อสงครามยมคิปปูร์

ภูมิหลัง
วันที่ 21 พฤศจิกายนของทุกปีเป็นวันสวัสดีโลกGulf News "Link up with others with a greeting on World Hello Day", November 15, 2008 เป้าหมายของวันดังกล่าวคือการกล่าวสวัสดีแก่ผู้คนจำนวนอย่างน้อยสิบคน ข้อความดังกล่าวมีเจตนาที่จะส่งไปถึงผู้นำประเทศต่าง ๆ ให้ใช้การติดต่อสื่อสารดันมากกว่าใช้กำลังสร้างความขัดแย้งUSA Today "Looking Ahead", November 20, 2008

กิจกรรมในวันดังกล่าวเริ่มตั้งแต่ ค.ศ. 1973 โดยไบรอัน แมคคอร์แมก บัณฑิตปริญญาเอกจากมหาวิทยาลัยแอริโซนาสเตต และไมเคิล แมคคอร์แมก บัณฑิตจากมหาวิทยาลัยฮาร์วาร์ด เพื่อตอบสนองต่อสงครามยมคิปปูร์ พี่น้องแมคคอร์แมกส่งจดหมาย 1,360 ฉบับใน 7 ภาษาไปยังหัวหน้ารัฐบาลทั่วโลก เพื่อส่งเสริมให้เข้าร่วมวันสวัสดีโลกครั้งแรกThe Baltimore Sun, "'Hello' circle world today", November 21, 1981, page A3 นับตั้งแต่นั้น วันสวัสดีโลกได้ถือปฏิบัติตามโดยประชากรกว่า 180 ประเทศทั่วโลก
# เส้นควบคุมแท้จริง
เส้นควบคุมแท้จริง  เป็นพรมแดนที่มีประสิทธิผลระหว่างอินเดียกับจีน เส้นควบคุมแท้จริงมีความยาว 4,057 กิโลเมตรและตัดผ่านแคว้นสามแคว้นในรัฐอินเดียตอนเหนือ: ทางตะวันตก (ลาดัก กัศมีร์) ตอนกลาง (รัฐอุตตราขัณฑ์ รัฐหิมาจัลประเทศ) และทางตะวันออก (รัฐสิกขิม รัฐอรุณาจัลประเทศ)"Another Chinese intrusion in Sikkim ", OneIndia, Thursday, 19 June 2008. Accessed: 2008-06-19. นายกรัฐมนตรีจีน โจว เอินไหล ได้ใช้วลีดังกล่าวเป็นครั้งแรกในจดหมายถึงนายกรัฐมนตรีอินเดีย ชวาหระลาล เนห์รู ลงวันที่ 24 ตุลาคม ค.ศ. 1959

ในจดหมายลงวันที่ 7 พฤศจิกายน ค.ศ. 1959 โจวกล่าวแก่เนห์รูว่าเส้นควบคุมแท้จริงดังกล่าวประกอบด้วย "สิ่งที่เรียกว่า แนวแมกมาฮอนทางตะวันออกและโยงมายังพื้นที่ซึ่งแต่ละฝ่ายปกครองอยู่อย่างแท้จริงทางตะวันตก" ระหว่างสงครามจีน-อินเดีย (ค.ศ. 1962) เนห์รูอ้างว่าตนไม่ทราบว่าแนวดังกล่าววอยู่ตรงไหน: 
"ไม่มีเหตุผลหรือความหมายในข้อเสนอของจีนที่จะถอนกำลังออกไป 20 กิโลเมตรจากสิ่งที่พวกเขาเรียกว่า 'เส้นควบคุมแท้จริง' อะไรคือ 'เส้นควบคุม' มันคือแนวที่พวกเขาสร้างขึ้นโดยการรุกรานตั้งแต่ต้นเดือนกันยายนใช่หรือไม่ การรุกคืบเข้ามาสี่สิบหรือหกสิบกิโลเมตรด้วยการใช้กำลังทหารอย่างโจ่งแจ้งและเสนอที่จะถอนกำลังออกไปยี่สิบกิโลเมตรโดยให้ทั้งสองฝ่ายดำเนินการ นี่เป็นเครื่องมือหลอกลวงที่ไม่อาจหลอกใครได้เลย" 

โจวตอบว่าเส้นควบคุมแท้จริงเป็น "โดยพื้นฐานแล้วก็คือแนวควบคุมแท้จริงดังเช่นที่มีระหว่างจีนและอินเดียเมื่อวันที่ 7 พฤศจิกายน ค.ศ. 1959 เพื่อให้เป็นรูปธรรมยิ่งขึ้น ในส่วนตะวันออก มันทับกันสนิทกับสิ่งที่เรียกว่าแนวแมกมาฮอน และในทางตะวันตกและตอนกลาง มันทับซ้อนกับแนวปรกติวิสัยมาแต่เดิมซึ่งได้รับการระบุอย่างไม่เปลี่ยนแปลงโดยจีน"Chou's Latest Proposals "

กฎหมายรับรู้วลีดังกล่าวในข้อตกลงจีน-อินเดีย ซึ่งได้รับการลงนามใน ค.ศ. 1993 และ ค.ศ. 1996 ข้อตกลงในปี ค.ศ. 1996 ระบุว่า "จะไม่มีกิจกรรมใด ๆ จากทั้งสองฝ่ายจะสามารถรุกล้ำเส้นควบคุมแท้จริง"Sali, M.L., (2008) India-China border dispute, p. 185, ISBN 1434369714.
# กฤษดา หีบทอง
กฤษฎา หีบทอง  เกิดเมื่อวันที่ 17 เมษายน พ.ศ. 2529 ที่กรุงเทพมหานคร แต่ไปเติบโตที่ญี่ปุ่น ตั้งแต่อายุ 9 ขวบ"เสกข์ สิทธิแก้ว" เฮง ญี่ปุ่นเลือกไปปั้น ป้อนตลาดอาชีพ เป็นนักกีฬาเบสบอลชาวไทย ตำแหน่งพิตเชอร์ (Pitcher) นอกจากนี้เขายังเล่นให้กับเบสบอลทีมชาติไทยใน เอเชียนเกมส์ 2006 ซึ่งจัดที่โดฮา ประเทศกาตาร์ และเอเชียนเกมส์ 2010 ที่กว่างโจว ประเทศจีน

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ เนื่องในโอกาสพระราชพิธีเฉลิมพระชนมพรรษา ประจำปี ๒๕๕๑ , เล่ม ๑๒๖ ตอนที่ ๒ ข หน้า ๑๐๔, ๒๕ กุมภาพันธ์ ๒๕๕๒
 อ้างอิง
# หอพรรณไม้
ในทางพฤกษศาสตร์ หอพรรณไม้ หรือ พิพิธภัณฑ์พืชศัพท์บัญญัติราชบัณฑิตยสถาน , พจนานุกรม ฉบับราชบัณฑิตยสถาน พ.ศ. ๒๕๔๒, ศูนย์สารสนเทศ ราชบัณฑิตยสถาน (หรือบางครั้งแผลงเป็น herbar) เป็นการเก็บสะสมและรักษาตัวอย่างของพืช ตัวอย่างบางตัวอย่างพืชทั้งต้นหรือแค่บางส่วน ตัวอย่างเหล่านี้มักจะอยู่ในรูปแบบแห้ง ติดตั้งบนแผ่น แต่ขึ้นอยู่กับชนิดตัวอย่างซึ่งอาจจะเก็บรักษาไว้ในแอลกอฮอล์หรือสารกันบูด ในคำเดียวกันนี้มักใช้บ่อยในวิทยาเห็ดราเพื่ออธิบายถึงแหล่งเก็บสะสมและรักษาตัวอย่างของเห็ดราเช่นเดียวกัน

คำนี้ยังสามารถใช้กับสิ่งปลูกสร้างที่ใช้เก็บตัวอย่าง หรือสถาบันทางวิทยาศาสตร์ที่ไม่ได้เพียงแค่จัดเก็บแต่วิจัยในตัวอย่างเหล่านี้ด้วย ตัวอย่างในหอพรรณไม้มักจะใช้เป็นสิ่งอ้างอิงในการอธิบายอนุกรมวิธานของพืช ตัวอย่างบางชิ้นอาจจะเป็นต้นแบบ
# เจ้าพระยาพิชัยราชา
เจ้าพระยาพิชัยราชา (?? - พ.ศ. 2317 หรือ 2318) หรืออีกชื่อหนึ่งคือ เจ้าพระยาสวรรคโลก เป็นทหารเอกคนสำคัญของพระเจ้ากรุงธนบุรี เดิมทีเป็น หลวงพิชัยราชา เป็นนายทหารจีน ติดตามพระยาตาก(สิน)ตีฝ่าวงล้อมจากค่ายวัดพิชัย ภายหลังได้รับยศเป็น พระยาพิชัยราชา ได้เป็นกองหน้าในการตีค่ายโพธิ์สามต้นเมื่อปี พ.ศ.2310 มีส่วนสำคัญในการปราบชุมนุมเจ้านครศรีธรรมราชในปี พ.ศ.2312 และ ชุมนุมเจ้าพระฝางในปี พ.ศ.2313 และหลังจากการปราบชุมนุมเจ้าพระฝางแล้ว ได้ขึ้นเป็น เจ้าพระยาพิชัยราชา สำเร็จราชการเมืองสวรรคโลก ท่านได้ทำการป้องกันเมืองสวรรคโลกจากพม่าได้สำเร็จในปี พ.ศ.2313 ภายหลังท่านถูกประหารหลังจากไปสู่ขอเจ้าจอมปรางจากพระเจ้ากรุงธนบุรี 

 เจ้าพระยาพิชัยราชา มักถูกจำสับสนกับ พระยาพิชัยดาบหัก ทั้งนี้ไม่ใช่คนเดียวกัน

พิชัยราชา
หมวดหมู่:ขุนนางในสมัยกรุงธนบุรี
# ปลาซ่ง
ปลาซ่ง หรือ ปลาซ่งฮื้อ หรือ ปลาหัวโต  เป็นปลาน้ำจืดชนิดหนึ่ง ในวงศ์ปลาตะเพียน (Cyprinidae) สกุล Hypophthalmichthys

มีลักษณะแบบเดียวกับ ปลาลิ่น (H. molitrix) ซึ่งเป็นปลาในสกุลเดียวกัน รวมทั้งมีขนาดและถิ่นกำเนิดในแหล่งเดียวกันอีกด้วย แต่ทว่าปลาซ่งจะมีส่วนหัวที่โตกว่าปลาลิ่น และส่วนท้องมนกลมไม่เป็นสันแคบเหมือนปลาลิ่น

ถูกนำเข้ามาสู่ประเทศไทยราวปี พ.ศ. 2465-พ.ศ. 2475 โดยเรือสำเภาของชาวจีนจากเมืองซัวเถา ต่อมากรมประมงสามารถเพาะขยายพันธุ์ได้ด้วยวิธีการฉีดฮอร์โมนและผสมเทียม ซึ่งปลาในธรรมชาติจะไม่วางไข่เอง ซึ่งจะทีชื่อเรียกรวม ๆ กันว่า "ปลาจีน"

ปัจจุบัน ปลาในสกุล Hypophthalmichthys ทั้ง 2 ชนิด รวมทั้งปลาเฉา (Ctenopharyngodon idella) เป็นปลาเศรษฐกิจที่สำคัญของหลายประเทศในโลก รวมทั้งนิยมในการตกเป็นเกมกีฬา สำหรับในประเทศไทย เป็นที่นิยมรับประทานมากโดยเฉพาะชาวจีนหรือชาวไทยเชื้อสายจีน และนิยมเลี้ยงปลาทั้ง 3 ชนิดนี้รวมกันในบ่อเพื่อกินแพลงก์ตอนที่ทำให้น้ำเขียว และกินมูลจากปลาชนิดอื่น
# ปลาเฉา
ปลาเฉา (,) หรือ เฉาฮื้อ หรือ ปลากินหญ้า เป็นปลาน้ำจืดชนิดหนึ่ง ในวงศ์ปลาตะเพียน (Cyprinidae) และเป็นปลาเพียงชนิดเดียวเท่านั้นที่อยู่ในสกุล Ctenopharyngodon

มีรูปร่างยาวทรงกระบอก ส่วนหัวเล็กและกลมมน ในช่องคอมีฟันที่แข็งแรง ไม่มีหนวด ครีบหลังและครีบก้นค่อนข้างเล็กไม่มีก้านครีบแข็ง ครีบหางเว้าลึก เกล็ดค่อนข้างใหญ่ ลำตัวด้านบนมีสีคล้ำหรือสีน้ำตาลอมทอง ครีบสีคล้ำ ด้านท้องสีจาง บริเวณฐานของเกล็ดบนของลำตัวส่วนมากมีสีคล้ำ 

ขนาดเมื่อโตเต็มที่ยาวได้ถึง 1 เมตร แต่โดยเฉลี่ยจะยาวประมาณ 50-70 เซนติเมตร ตัวผู้ในช่วงเจริญพันธุ์จะปรากฏตุ่มคล้ายสิวขึ้นมาที่ครีบอก และก้านครีบด้านในที่เป็นหยัก หัวและหน้าผาก

มีการกระจายพันธุ์ในบริเวณแม่น้ำอามูร์ทางภาคตะวันออกของจีนและรัสเซีย  กินอาหารจำพวกหญ้าและพืชน้ำทุกชนิด โดยมักจะหากินตามก้นแม่น้ำ

ปัจจุบัน ถือเป็นปลาเศรษฐกิจตัวหนึ่งที่สำคัญ เนื่องจากมีการนำเข้าและเพาะเลี้ยงกันไปในประเทศต่าง ๆ ทั่วโลก เช่นเดียวกับปลาในสกุล Hypophthalmichthys รวมถึงเป็นปลาที่นิยมในการตกปลาอีกด้วย ซึ่งจะมีชื่อเรียกรวม ๆ กันในภาษาไทยว่า "ปลาจีน"

สำหรับในประเทศไทย ได้นำเข้ามาทางเรือสำเภาโดยชาวจีนผ่านทางฮ่องกง ในปี พ.ศ. 2465 โดยได้ถูกนำเข้ามาเลี้ยงอย่างต่อเนื่องเพื่อเป็นอาหาร ต่อมากรมประมงได้ทดลองเพาะขยายพันธุ์ด้วยการฉีดฮอร์โมนจนสำเร็จในปี พ.ศ. 2509 จึงได้มีการขยายพันธุ์ปลาชนิดนี้ในประเทศได้สำเร็จจนถึงปัจจุบัน โดยที่ปลาจะไม่ไข่เองตามธรรมชาติแต่จะเกิดจากการฉีดฮอร์โมนกระตุ้น  

ดูเพิ่ม
Hypophthalmichthys
# ลักษิกา คำขำ
ลักษิกา คำขำ (ชื่อเล่น:; เกิด: 21 กรกฎาคม พ.ศ. 2536) เป็นนักเทนนิสชาวไทย อันดับสูงสุดของเทนนิสเยาวชนโลก คือ อันดับ 50 ในวันที่ 25 มกราคม พ.ศ. 2553 เธอได้จับคู่กับ Eugenie Bouchard นักเทนนิสเยาวชนชาวแคนาดา และเข้ารอบรองชนะเลิศในรายการเทนนิสเยาวชนหญิงคู่ของเทนนิสออสเตรเลียนโอเพน

ลักษิกา คำขำ สามารถสร้างผลงานเป็นที่ฮือฮา จากการแข่งขันเทนนิสออสเตรเลียนโอเพน 2014 ประเภทหญิงเดี่ยว รอบแรก ด้วยการเป็นฝ่ายชนะเปตรา ควิโตวา นักเทนนิสจากสาธารณรัฐเช็ก ผู้เป็นมือวางอันดับ 6 ของโลก'ลักษิกา' ตามรอย 'แทมมี่' โค่นมือท็อป10-แชมป์แกรนด์สแลม - ข่าวไทยรัฐกระหึ่ม!น้องลักคว่ำมือ 6 โลก โนเล่ยังฉลุย-วีนัสพลิกร่วง

ในการแข่งขันเอเชียนเกมส์ 2014 ที่อินชอน ประเทศเกาหลีใต้ ลักษิกาสามารถทำได้ 1 เหรียญทองในประเภทหญิงคู่ เมื่อจับคู่กับ แทมมารีน ธนสุกาญจน์ และ 1 เหรียญเงินในประเภทหญิงเดี่ยว

 รางวัลที่ได้รับ 
 พ.ศ. 2558 - รางวัลนักกีฬาหญิงที่ได้รับการกล่าวถึงมากที่สุดในรอบปีที่ผ่านมา (MThai Top Talk-About Sportswomen)

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๖, เล่ม ๑๔๐ ตอนพิเศษ ๕ ข หน้า ๒๓, ๒๒ พฤศจิกายน ๒๕๖๖
# ปลาแปบควาย
ปลาแปบควาย เป็นชื่อสกุลของปลาน้ำจืดจำพวกปลาแปบ อยู่ในวงศ์ปลาตะเพียน (Cyprinidae) วงศ์ย่อย Cultrinae  ใช้ชื่อสกุลว่า Paralaubuca (/พา-รา-ลอ-บู-คา/)

มีรูปร่างโดยรวมคือ มีรูปร่างยาว ลำตัวแบนข้างมาก ปากเล็ก ตาโต ท้องเป็นสันคม ด้านท้องค่อนข้างกว้างออก ครีบอกยาว ครีบหางเว้าลึก เกล็ดเล็กละเอียดสีเงินแวววาว เส้นข้างลำตัวไม่ต่อเนื่องกัน เกล็ดแถวที่อยู่หน้าครีบหลังไม่เลยเข้ามาถึงระหว่างนัยน์ตา เกล็ดตามเส้นข้างลำตัวมีจำนาน 50–85 แถว มีขนาดโตเต็มที่โดยเฉลี่ย 15 เซนติเมตร มักอยู่เป็นฝูงใหญ่ มีการอพยพขึ้นล่องตามแม่น้ำเพื่อวางไข่และหากินเป็นฤดูกาล มักอยู่ในแม่น้ำสายใหญ่ที่ไหลเชี่ยว หากินใกล้ผิวน้ำ พบตั้งแต่แม่น้ำโขงถึงแม่น้ำเจ้าพระยาไปจนถึงมาเลเซีย กินแมลงหรือสัตว์น้ำขนาดเล็กเป็นอาหาร  

มีทั้งหมด 5 ชนิด โดยเป็นชนิดที่พบได้ในประเทศไทย 3 หรือ 4 ชนิด

 Paralaubuca barroni (Fowler, 1934)–พบในประเทศไทย
 Paralaubuca harmandi Sauvage, 1883–พบในประเทศไทย
 Paralaubuca riveroi (Fowler, 1935)–พบในประเทศไทย
 Paralaubuca stigmabrachium (Fowler, 1934)
 Paralaubuca typus Bleeker, 1864–พบในประเทศไทย

ซึ่งสำหรับในประเทศไทย ปลาแปบควายทั้ง 3 ชนิด ถูกจับขึ้นมาเพื่อทำปลาแห้ง, ปลาร้า และบริโภคโดยปรุงสด อีกทั้งยังเลี้ยงเป็นปลาสวยงามได้อีกด้วย

โดยมีชื่อเรียกอื่นอีกว่า "ปลาท้องพลุ" และในภาษาอีสานเรียกว่า "ปลาแตบ",  "ปลาแตบขาว" หรือ "ปลามะแปบ" เป็นต้น

ดูเพิ่ม
 :หมวดหมู่:ปลาน้ำจืด
 :หมวดหมู่:วงศ์ปลาตะเพียน
# ปลาโจก
ปลาโจก  เป็นสกุลของปลาน้ำจืดจำพวกหนึ่ง ในวงศ์ปลาตะเพียน (Cyprinidae) ใช้ชื่อสกุลว่า Cyclocheilichthys (/ไซ-โคล-ไคล-อิค-ธีส/; เฉพาะชนิด C. apogon, C. armatus และ C. raspasson ใช้ชื่อสกุลว่า Anematichthys)

โดยคำว่า Cyclocheilichthys มาจากภาษากรีกโบราณคำว่า κύκλος (kýklos) หมายถึง "วงกลม", χείλος (cheílos) หมายถึง "ริมฝีปาก" และ ἰχθύς (ikhthús) หมายถึง "ปลา" ซึ่งมีความหมายถึง ริมฝีปากของปลาในสกุลนี้Cyclocheilichthys apogon (VALENCIENNES, 1842)  มีชื่อสามัญเรียกในภาษาไทยรวม ๆ กันว่า "โจก" หรือ "ตะโกก" หรือ  "ไส้ตัน" ในชนิดที่มีขนาดเล็ก เป็นต้นความหมายของคำว่า "ตะโกก" ตามพจนานุกรมฉบับราชบัณฑิตยสถาน พ.ศ. 2542

มีรูปร่างโดยรวม คือ มีรูปร่างเหมือนปลาในวงศ์นี้ทั่วไป ส่วนหัวแหลม ลำตัวยาวเรียว แบนข้างเล็กน้อย บางชนิดมีหนวด 2 คู่ บางชนิดมีหนวด 1 คู่ หรือไม่มีหนวดเลย บริเวณแก้มและจะงอยปากมีตุ่มประสาทเล็ก ๆ เรียงกันเป็นแถว เกล็ดตามแนวเส้นข้างลำตัวมีไม่เกิน 50 แถว  มีลักษณะเด่นคือ ครีบหลังมีก้านครีบตอนหน้าแข็งยาวคล้ายเงี่ยงเห็นได้ชัดเจน และมีขอบจักเป็นฟันเลื่อย มีก้านครีบแขนง 8 ครีบ พื้นลำตัวโดยมากด้านหลังและครีบสีเทาอมฟ้า ส่วนอื่นสีเงิน แต่ก็มีบางชนิดที่เป็นสีอื่น เช่น สีแดง และมีลวดลายตามลำตัว ขนาดลำตัวแตกต่างกันไปตามชนิด มีตั้งแต่ 15 เซนติเมตร จนถึง 2 ฟุต  
 
ปลาโจกจัดเป็นปลาที่มีความสำคัญทางเศรษฐกิจ โดยเฉพาะในประเทศไทย ในชนิด C. enoplus หรือ ปลาตะโกก ที่มีการเพาะเลี้ยงกันในเชิงพาณิชย์ 

 ชนิด 
 Cyclocheilichthys apogon (Valenciennes, 1842)
 Cyclocheilichthys enoplus (Bleeker, 1850)
 Cyclocheilichthys furcatus Sontirat, 1989
 Cyclocheilichthys heteronema (Bleeker, 1854)
 Cyclocheilichthys janthochir (Bleeker, 1854)
 Cyclocheilichthys lagleri Sontirat, 1989
 Cyclocheilichthys schoppeae Cervancia & Kottelat, 2007
 Cyclocheilichthys sinensis Bleeker, 1879

ทาง FishBase จัดให้ปลาชนิด C. armatus และ C. repasson อยู่ใน Anematichthys
# เกลนน์ เมอร์คัตต์
เกลนน์ มาร์คัส เมอร์คัตต์ โอเอ  เกิดเมื่อวันที่ 25 กรกฎาคม ค.ศ. 1936 เป็นสถาปนิกชาวออสเตรเลียที่เกิดในอังกฤษ เขาเป็นผู้ได้รับรางวัลพริตซ์เกอร์ในปี ค.ศ. 2002 และได้รับรางวัลเหรียญทองสถาบันสถาปนิกอเมริกันในปี ค.ศ. 2009
# ทอม เมย์น
ทอม เมย์น  เกิดเมื่อวันที่ 19 มกราคม ค.ศ. 1944 ที่เมืองวอเตอร์บูรี รัฐคอนเนตทิคัต เป็นสถาปนิกลอสแอนเจลิส เขาจบการศึกษาจากมหาวิทยาลัยเซาเทิร์นแคลิฟอร์เนีย (1969) และบัณฑิตวิทยาลัยการออกแบบ มหาวิทยาลัยฮาร์วาร์ด ในปี ค.ศ. 1978 เมย์นได้ร่วมก่อตั้งสถาบันสถาปัตยกรรมเซาเทิร์นแคลิฟอร์เนีย (Southern California Institute of Architecture (SCI-Arc))  ในปี ค.ศ. 1972 จากนั้นเขาได้สอนที่ SCI-Arc ,มหาวิทยาลับโพลีเทคนิครัฐแคลิฟอร์เนีย, โพโมนา (แคลโพลีโพโมนา) และที่มหาวิทยาลัยแคลิฟอร์เนีย ลอสแอนเจลิส (UCLA) เขาเป็นคนสำคัญของ มอร์ฟอร์ซิส (Morphosis Architects) ต่อมาคือสำนักงานสถาปนิกตั้งอยู่ที่แซนตาโมนิกา รัฐแคลิฟอร์เนีย เมย์นได้รับรางวัลพริตซ์เกอร์ ในเดือนมีนาคม ค.ศ. 2005
# ชเว ฮง-มัน
ชเว ฮง-มัน  หรือที่รู้จักกันในชื่อของ ฮอง-แมน ชอย เกิดวันที่ 30 ตุลาคม ค.ศ. 1980 Hong Man "Techno Goliath" Choi MMA Stats, Pictures - Sherdog.com เป็นทั้งคิกบ็อกเซอร์และนักสู้แบบผสมชาวเกาหลีใต้ ผู้ซึ่งเคยเป็นนักมวยปล้ำซีเรียมมาก่อน หลายประเทศในเอเชียต่างเรียกเขาว่า "Che Man" ปัจจุบันเขาเข้าร่วมแข่งขันในรายการเค-วัน กับรายการดรีม โดยมีส่วนสูง 2.18 เมตร (7 ฟุต 2 นิ้ว) และมีน้ำหนักระหว่าง 138 กก. (305 ปอนด์) ถึง 166.6 กก. (367 ปอนด์) ซึ่งถือเป็นคู่ต่อสู้ที่มีร่างกายใหญ่โตที่สุดเท่าที่เคยมีมาในการแข่งขันเค-วัน

 อาชีพ 
เขาได้รับการเปิดตัวครั้งแรกในการแข่งขัน เค-วัน โซลกรังปรีด์ 2005 ซึ่งจัดที่กรุงโซล ประเทศเกาหลีใต้ ในเดือนมีนาคม ค.ศ. 2005 เขาสามารถเอาชนะก้าวไกล แก่นนรสิงห์ ได้ในรอบไฟนอล ส่งผลให้ครองแชมป์ในรายการนี้ ต่อมาในรายการ เค-วัน เวิลด์กรังปรีด์ 2005 รอบไฟนอลอิลิมิเนชัน เขาชนะบ็อบ แซ็พ ด้วยคะแนนตัดสิน 2-0 และท้ายที่สุดได้แพ้ต่อเรมี บอนจาสกี ในรอบไฟนอล

ในวันที่ 5 สิงหาคม ค.ศ. 2007 ที่รายการเอเชียเวิลด์กรังปรีด์ในฮ่องกง เขาชนะแกรี กูดริดจ์ ด้วยการชนะน็อค ที่เวลา 1:34 ได้ในยกแรก
# ปลาตะโกกหน้าสั้น
ปลาตะโกกหน้าสั้นความหมายของคำว่า "ตะโกก" จากพจนานุกรมฉบับราชบัณฑิตยสถาน พ.ศ. 2542  เป็นปลาน้ำจืดในวงศ์ปลาตะเพียน (Cyprinidae) เพียงชนิดเดียวเท่านั้นที่อยู่ในสกุล Albulichthys แม้ว่าประชากรบนแผ่นดินใหญ่กับประชากรบนเกาะในกลุ่มเกาะมลายูอาจเป็นคนละชนิดกัน

มีลักษณะทั่วไปคล้ายกับปลาตะโกก (Cyclocheilichthys spp.) แต่มีส่วนหน้าที่สั้น หัวเล็ก ตาโต ปากเล็กสั้นมน ลำตัวสีเงินวาวอมเหลือง ครีบสีเหลือง ครีบหลังสั้น ครีบอก ครีบท้อง และครีบก้นเล็ก ครีบหางเว้าลึกสีส้มหรือสีแดง และมีขอบสีคล้ำ กินอาหารได้แก่ อินทรียสารหรือสัตว์หน้าดินขนาดเล็ก

มีขนาดความยาวลำตัวประมาณ 15-35 เซนติเมตร 

ปัจจุบันเป็นปลาที่มีสถานะภาพใกล้สูญพันธุ์แล้ว เนื่องจากเป็นปลาที่พบได้เฉพาะลุ่มแม่น้ำเจ้าพระยาเท่านั้นหนังสือปลาน้ำจืดไทย โดย ดร.ชวลิต วิทยานนท์ (กรุงเทพ, พ.ศ. 2544) ISBN 974-475-655-5
# ไซเบอร์ซันเดย์ (2008)
ไซเบอร์ซันเดย์ (2008) จัดในวันที่ 26 ตุลาคม พ.ศ. 2551 ณ ยูเอส แอร์เวย์ เซ็นเตอร์ ฟีนิกซ์ รัฐแอริโซนา สหรัฐอเมริกา โดยมีจำนวนผู้เข้าชมในสนามทั้งสิ้น 12,500 คน เป็นการปล้ำที่ใช้ผลโหวตของผู้ชมมวยปล้ำ และเป็นการปล้ำทั้ง 3 ค่าย ได้แก่ รอว์, สแมคดาวน์ และ อีซีดับเบิลยู

ผล

ผลโหวต
PollResultsOpponent for Shelton BenjaminR-Truth (59%)
Festus (26%)
Montel Vontavious Porter (15%)Stipulation for Kane vs. Rey MysterioNo Holds Barred match (39%)
Falls Count Anywhere match (35%)
Two out of three falls match (26%)Opponent for Matt HardyEvan Bourne (69%)
Finlay (25%)
Mark Henry (6%)Tag team match selectionJohn Morrison and The Miz vs. Cryme Tyme (JTG and Shad Gaspard) (38%)
Cody Rhodes and Ted DiBiase (c) vs. CM Punk and Kofi Kingston (for the World Tag Team Championship) (35%)
Jamie Noble and Mickie James vs. Layla and William Regal (27%)Opponent for Santino MarellaThe Honky Tonk Man (35%)
Roddy Piper (34%)
Goldust (31%)Stipulation for Big Show vs. The UndertakerLast Man Standing match (49%)
"I Quit" match (42%)
Knockout match (9%)Winner of the Divas Halloween costume contestBeth Phoenix (as a gladiator)
Brie Bella (as Cleopatra)
Candice Michelle (as Marilyn Monroe)
Eve Torres (as a Ninja Turtle)
Jillian Hall (as Batgirl)
Kelly Kelly (as a sailor)
Katie Lea Burchill (as a vampire)
Layla (as Princess Leia)Lena Yada (as a ninja)
Maria (as a bunny)
Maryse (as a French maid)
Michelle McCool  (as a soldier)
Mickie James (as Lara Croft)
Natalya (as a police officer)
Tiffany (as a nun)
Victoria (as a banana)Opponent for Triple HJeff Hardy (57%)
Jeff Hardy and Vladimir Kozlov (Triple threat match) (38%)
Vladimir Kozlov (5%)Special guest referee for Chris Jericho vs. BatistaStone Cold Steve Austin (74%)
Shawn Michaels (22%)
Randy Orton (4%)

ดูเพิ่ม
 ดับเบิลยูดับเบิลยูอี ไซเบอร์ซันเดย์
 รายชื่อรายการเพย์-เพอร์-วิวของดับเบิลยูดับเบิลยูอี
# เรสเซิลเมเนีย ครั้งที่ 1
เรสเซิลมาเนีย ครั้งที่ 1 จัดในวันที่ 31 มีนาคม ค.ศ. 1985 ณ เมดิสัน สแควร์ การ์เดน เมืองนิวยอร์กซิตี รัฐนิวยอร์ก สหรัฐอเมริกา โดยมีจำนวนผู้เข้าชมในสนามทั้งสิ้น 19,121 คน เป็นการจัดขึ้นครั้งแรกของ เรสเซิลมาเนีย และ เป็นรายการจัดขึ้นครั้งแรกของรายการเพย์-เพอร์-วิว

ผลการปล้ำ
#แมทช์การปล้ำกำหนดการปล้ำเวลา1ทีโท ซานตานา ชนะ เดอะเอกซ์เซคัดชั่นเนอร์^ a b c d e f Shields, Brian. Main Event: WWE in the Raging 80s, p.148.แมทช์ปล้ำเดี่ยว04:502คิง คอง บันดี (พร้อมด้วย จิมมี ฮาร์ต) ชนะ สเปเชียล เดลิเวอลี โจนส์^ a b c d e f Shields, Brian. Main Event: WWE in the Raging 80s, p.148.Singles match00:233ริกกี สตีมโบต ชนะ แมต บอร์น^ a b c d e f Shields, Brian. Main Event: WWE in the Raging 80s, p.148.แมทช์ปล้ำเดี่ยว04:374เดวิด ซามมาร์ติโน (พร้อมด้วย บรูโน ซามมาร์ติโน) เสมอ บรูตัส บีฟเค้ก (พร้อมด้วย จอห์นนี เวลออน) โดยดับเบิลฟาลว์^ a b c d e f Shields, Brian. Main Event: WWE in the Raging 80s, p.149.แมทช์ปล้ำเดี่ยว12:435จังก์ยาร์ด ด็อก ชนะเคาท์เอ้าท์ เกรจ วาเลนไทน์ (c) (พร้อมด้วย จิมมี ฮาร์ต)^ a b c d e f Shields, Brian. Main Event: WWE in the Raging 80s, p.149.แมทช์ปล้ำเดี่ยว เพื่อชิงแชมป์อินเตอร์คอนติเนนทัล07:056นิโคไล โวลคอฟฟ์ และ ไอรอน ชีก (พร้อมด้วย เฟรดดี แบลสซี) ชนะ ยูเอส เอกซ์เพสส์ (ไมค์ โรทันโด และแบร์รี วินแดม) (c) (พร้อมด้วย ลูว์ อัลบาโน)^ a b c d e f Shields, Brian. Main Event: WWE in the Raging 80s, p.149.แมทช์แทกทีม เพื่อชิง แชมป์แทกทีม WWF06:557อ็องเดรเดอะไจแอนต์ ชนะ บิ๊ก จอห์น สตัดด์ (พร้อมด้วย บ็อบบี ฮีแนน)Shields, Brian. Main Event: WWE in the Raging 80s, p.150.แมทช์ $15,000 Body Slam Challenge (จับคู่ต่อสู้ด้วยท่าทุ้ม)05:538เวนดิ ริชเตอร์ (พร้อมด้วย ไชดิ เลาเพอร์) ชนะ ไลย์ลาไน ไคย์ (c) (พร้อมด้วย เดอะ ฟาบูหลุย์ส โมแลช)แมทช์ปล้ำเดี่ยว เพื่อชิงแชมป์โลกหญิง WWF06:129ฮัลค์ โฮแกน และ มิสเตอร์ที (พร้อมด้วย จิมมี สนูกกา) ชนะ ร็อดดี ไพเพอร์ และ พอล ออร์นดอร์ฟ (พร้อมด้วย บ๊อบ ออร์ตัน)แมทช์แทกทีม พร้อมด้วยกรรมการพิเศษ มูฮัมหมัด อาลี และแพต แพตเตอร์สัน13:13

ดูเพิ่ม
เรสเซิลมาเนีย
รายชื่อรายการเพย์-เพอร์-วิวของดับเบิลยูดับเบิลยูอี
# เรสเซิลเมเนีย ครั้งที่ 9
เรสเซิลเมเนีย ครั้งที่ 9 จัดในวันที่ 4 เมษายน ค.ศ.1993 ณ ซีซาร์ พาเลส เมืองลาสเวกัส รัฐเนวาด้า สหรัฐอเมริกา โดยมีจำนวนผู้เข้าชมในสนามทั้งสิ้น 16,891 คน
แมตการปล้ำ
No.ResultsStipulationsTimesDarkตีโต้ซานตา ชนะ พาพ่า เชงโก้ปล้ำเดี่ยว08:001ทาทังก้า (with Sensational Sherri) ชนะ ชอว์น ไมเคิลส์ (c) (with Luna Vachon) by countoutปล้ำเดี่ยวชิงแชมป์ WWF Intercontinental Championship18:132The Steiner Brothers (Rick and Scott) defeated The Headshrinkers (Samu and Fatu) (with Afa)Tag team match14:223ดูอิง เดอะคลาว ชนะ CrushSingles match08:284เลเซอลามอน ชนะ บ็อบ แบ็กลันด์ปล้ำเดี่ยว03:455Money Inc. (เดอะ มิลเลียน ดอลลาห์ แมน เท็ด ดิบิอาซี and Irwin R. Schyster) (c) defeated The Mega-Maniacs (Hulk Hogan and Brutus Beefcake) (with Jimmy Hart) by disqualificationTag team match for the WWF Tag Team Championship18:276เล็ค ลูเกอร์ ชนะ มิสเตอร์ เฟอเฟ็กปล้ำเดียว10:567ดิอันเดอร์เทเกอร์  (with Paul Bearer) ชนะ Giant Gonzalez (with Harvey Wippleman) by disqualificationปล้ำเดี่ยว07:338โยโกะซูน่า   (with มิสเตอร์ฟูจิ) ชนะ เบรต ฮาร์ต (c)ปล้ำเดี่ยว ชิงแชมป์ WWF Championship08:559ฮัลค์ โฮแกน ชนะ โยโกะซูน่า   (c) (พร้อม มิสเตอร์ฟูจิ)ปล้ำเดี่ยว ชิงแชมป์ WWF Championship00:22
ดูเพิ่ม
 เรสเซิลเมเนีย
 รายชื่อรายการเพย์-เพอร์-วิวของดับเบิลยูดับเบิลยูอี
# ปลากะทิ
ปลากะทิ เป็นปลาน้ำจืดชนิดหนึ่ง มีชื่อวิทยาศาสตร์ว่า Cyclocheilichthys heteronema ในวงศ์ปลาตะเพียน (Cyprinidae) จัดเป็นปลาชนิดหนึ่งที่อยู่ในสกุล Cyclocheilichthys

ลักษณะ
เป็นปลาขนาดเล็กมีความยาวเต็มที่ 15 เซนติเมตร มีรูปร่างและลักษณะคล้ายกับปลาในสกุลนี้ทั่วไป ตาโต หัวเล็ก  แต่มีลักษณะพิเศษคือ มีหนวดที่มุมปาก 1 คู่ ที่มีแขนงแตกออกได้อีก 6 เส้น ซึ่งในเวลาปกติจะพับเก็บในร่องมุมปาก แต่เมื่อเวลาหาอาหารตามพื้นท้องน้ำ หนวดนี้จะกางออกเป็นประสาทสัมผัสช่วยในการหาอาหาร อันได้แก่ หอยหรือกุ้งและสัตว์หน้าดินขนาดเล็กชนิดต่าง ๆ  มีพฤติกรรมชอบอยู่เป็นฝูง และหากินในระดับท้องน้ำ

ที่อยู่
พบได้ในลุ่มแม่น้ำแทบทุกภาคของประเทศไทย และยังพบได้ตั้งแต่พม่า, ลาว, กัมพูชา, เวียดนาม, แหลมมลายูไปจนถึงเกาะบอร์เนียวและเกาะสุมาตรา แต่ทว่าเป็นปลาที่มีสถานแนวโน้มสูญพันธุ์แล้วCyclocheilichthys heteronemaปลา (FISH)ในวงการปลาสวยงาม ปลาชนิดนี้จะถูกขายโดยปะปนมากับปลาชนิดอื่น ๆ
# พีค
พีค เป็นวงดนตรีแนวร็อกจากกรุงเทพมหานครมีเพลงที่ได้รับความนิยมอย่างเพลง 2 - 1 = 0, อย่าเกลียดผู้ชายคนนี้, ภาษาคน, หลอกกันทำไม, ความพยายาม และเพลง คนเดิม ในอัลบั้ม "Free" โดยปัจจุบันวงนี้ได้แยกย้ายกันไปแล้ว

ผลงานเพลง
สุดขอบ (2543)
สุดขอบ
เกิดใหม่
2 - 1 = 0
ของตาย
รักเธอด้วยสายตา
ใจแกว่ง
บีบน้ำตา
ขาอ่อน
กลับไปนอนไป
อย่าเกลียดผู้ชายคนนี้
Peak 2 Play (2544)
ภาษาคน
กล้าๆหน่อย
ปล่อยไปตามเธอ
หนัก
หลอกกันทำไม
TAXI
เรื่องน้ำเน่า
ไม่ทราบ
เพลงที่ก้าว
ครั้งหนึ่งในชีวิต

Free (2545) เปลี่ยนชื่อวงเป็นFree
คนรักสัตว์
พูดง่าย ทำยาก
ถ่านไฟฉายตรากบ
เศษแก้ว
แสนรัก
คนเดิม
ซุ่มซ่าม
รอรัก
นี่หรือความรัก
SHA DA DUTT

One For All (2551)
โอกาส
ปัจจัยที่ 5
ความพยายาม
คนละคน
เวลา
29,028 ฟุต
หนึ่งวัน
คำเหมือน
เส้นบนแผนที่
เพียงพอ
# ชัชวาล ขาวละออ
ชัชวาล ขาวละออ  เกิดวันที่ 17 มกราคม พ.ศ. 2531 เป็นนักกีฬาเทควันโดชายทีมชาติไทย ซึ่งได้เข้าร่วมการแข่งขันเทควันโดในเอเชียนเกมส์ 2010 และสามารถเอาชนะซู่ เจียหลิน ซึ่งเป็นนักกีฬาเทควันโดจากจีนไทเป ด้วยคะแนน 7-3 ก่อนเข้าสู่รอบชิงชนะเลิศ ในรุ่นน้ำหนักไม่เกิน 54 กก. และสามารถเอาชนะคิม ซองโฮ จากเกาหลีใต้ ด้วยคะแนน 8-6 โดยชัชวาลมีชเว ยองซอก ผู้ฝึกสอนชาวเกาหลีใต้เป็นผู้ให้การดูแลชัชวาล ขาวละออ จอมเตะผู้พึ่งทางพระ 

 ประวัติ 
ชัชวาล ขาวละออ สำเร็จการศึกษา สาขา วิทยุและโทรทัศน์ คณะนิเทศศาสตร์ มหาวิทยาลัยเกษมบัณฑิต

ด้านกิจกรรมเพื่อสังคม ชัชชาล ขาวละออ ยังมีบทบาทในการช่วยเหลือสังคมโดยการเป็นอาสาสมัครให้กับมูลนิธิร่วมกตัญญู โดยมีรหัสประจำตัวคือ "นคร046"

 ชีวิตส่วนตัว 
ชัชวาล ขาวละออ เป็นบุตรคนที่ 3 โดยเป็นพี่ชายคนรองของ น.พ.ชาวาลา ขาวละออ

 ผลงานที่ผ่านมา 
 พ.ศ. 2546 แชมป์เยาวชนเอเชีย ครั้งที่ 2 ประเทศเวียดนาม
 พ.ศ. 2548 แชมป์เยาวชนเอเชีย ครั้งที่ 3 ประเทศคาซัคสถาน
 พ.ศ. 2548 แชมป์โคเรียโอเพ่น ประเทศเกาหลีใต้
 พ.ศ. 2549 แชมป์เอเชีย ครั้งที่ 17
 พ.ศ. 2549 แชมป์เทควันโดมหาวิทยาลัยโลก ครั้งที่ 9 ประเทศสเปน (นอกมหกรรม)
 พ.ศ. 2550 แชมป์กีฬามหาวิทยาลัยโลก ครั้งที่ 24 ที่กรุงเทพ
 พ.ศ. 2550 แชมป์ซีเกมส์ ครั้งที่ 24 ที่นครราชสีมา
 พ.ศ. 2553 รางวัลนักกีฬาสมัครเล่นดีเด่นชาย เนื่องในวันกีฬาแห่งชาติวันกีฬาแห่งชาติ ประจำปี 2553 ศิริพร แก้วดวงงาม และ ชัชวาลย์ ขาวละออ เจ้าของรางวัลนักกีฬาสมัครเล่นดีเด่น
 พ.ศ. 2555 รางวัลนักกีฬาสมัครเล่นยอดเยี่ยมชาย สยามกีฬาอวอร์ดส์ ครั้งที่ 6มวยสยามรายวัน. ปีที่ 19 ฉบับที่ 6764. วันพุธที่ 7 มีนาคม พ.ศ. 2555. หน้า 16-17สังคมชัดลึก. คมชัดลึก. ปีที่ 11 ฉบับที่ 3794. วันเสาร์ที่ 10 มีนาคม พ.ศ. 2555. ISSN 16851390. หน้า 22

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ เนื่องในโอกาสพระราชพิธีเฉลิมพระชนมพรรษา ประจำปี ๒๕๕๒ , เล่ม ๑๒๖ ตอนที่ ๑๗ ข หน้า ๒๗, ๕ ธันวาคม ๒๕๕๒